Lucius Arruntius
Lucius Arruntius (nescimus, quando natus mortuusve sit) senator Romanus et homo novus primo saeculo a.C.n. fuit. Anno 43 a.C.n. in senatum adlectus est, a triumviris in proscriptorum numerum relatus ad Sextum Pompeium profugit. Anno 39 Romam revertit et apud Actium cornu dextro classis Octaviani Augusti imperavit. Interfuit anno 17 XVvir sacris faciundis Ludis Saecularibus. Fortasse et historiarum scriptor fuit, qui stilo Sallustii de bello Punico narravit. Filius eius Lucius Arruntius consul anni 6 p.C.n. fuit.